## Zakon o izmjenama i dopunama zakona o pravima zastupnika u Saboru Republike Hrvatske

### NN 75/1992 (5.11.1992.), Zakon o izmjenama i dopunama zakona o pravima zastupnika u Saboru Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 89 Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o pravima zastupnika u Saboru Republike Hrvatske

Proglašavam Zakon o izmjenama i dopunama Zakona o pravima zastupnika
u Saboru Republike Hrvatske; koji je donio zastupnički dom Sabora Republike
Hrvatske na sjednici 5. studenoga 1992.

Broj: PA4-84/1-92.

Zagreb, 5. studenoga 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama zakona o pravima zastupnika u Saboru Republike Hrvatske

Članak 1.

U Zakonu o pravima zastupnika u Saboru Republihe Hrvatske ("Narodne
novine", br. 39/92) - u daljnjem tekstu: Zakon, u članku 4. riječi:
"od dana verifikacije mandata zastupnika do dana prestanka mandata
zastupnika" zamjenjuju se riječima: "za vrijeme u kojem prema
Poslovniku doma Sabora imafu sva prava i dužnosti zastupnika".

Članak 2.

Članak 5. mijenja se i glasi:

"Zastupnik u Saboru Republike Hrvatske prima stalnu novčanu naknadu,
koja mu se priznaje i isplaćuje prema odredbama ovoga Zakona. Stalna novčana
naknada zastupnika se isplaćuje mjesečno unatrag.

Zastupnik izabran za predsjednika ili potpredsjednika doma Sabora ili
predsjednika radnog tijela doma Sabora, stalnu novčanu naknadu ostvaruje
s pravima iz radnog odnosa i pravima i pravima i dužnostima zastupnika
utvrđenim Poslovnikom doma Sabora u Saboru Republike Hrvatske, od dana
izbora, odnosno nastupa na dužnost.

Ostali zastupnici mogu stalnu novčanu naknadu ostvariti s pravima iz
radnog odnosa i pravima i dužnostima zastupnika utvrđeim Poslovnikom Doma
Sabora u Saboru Republike Hrvatske, na osobni zahtjev, od dana podnošenja
zahtjeva."

Članak 3.

U članku 7. stavku 1. iza riječi: "koeficijentom" stavlja
se točka, a riječi: "i tako dobivena svota uvećava za 0,5% za svaku
navršenu godinu radnog staža zastupnika, a najviše do 20%", brišu
se

Članak 4.

Iza članka 7. dodaje se novi članak 7a. koji glasi:

"Članak 7a.

Zastupnik prima stalnu novčanu naknadu na temelju koefićijenta 1".

Članak 5.

Članak 8. stavak 1. mijenja se i glasi:

"Pored prava iz članka 7a. zastupniku koji prava iz radnog odnosa
i prava i dužnosti zastupnika utvrđena Poslovnikom doma Sabora ostvaruje
u Saboru Republike Hrvatske, određuje se naknada i prema značenju zastupničke
dužnosti na koju je izabran, na temelju koeficijenta:

- predsjednik Zastupničkog doma Sabora 7,0

- potpredsjednik Zastupničkog doma Sabora 6,8

- predsjednik Županijskog doma Sabora 6,8

- potpredsjednik Županijskog doma Sabora 6,7

- predsjednik radnog tijela doma Sabora 6,7

- potpredsjednik radnog tijela doma Sabora 6,0

- član radnog tijela Doma Sabora 5,3

- zastupnik 4,8

Iza stavka 2. dodaje se stavak 3. koji glasi:

"Naknada utvrđena primjenom koeficijenata iz stavka 1. ovoga članka
uvečava se za 0,5% za svaku navršenu godinu radnog staža zastupnika, a
najviše za 20%."

Članak 6.

U članku 9., članku 11. stavku 2., članku 22. stavku 2. i članku 23.
stavku 2. riječi: "Administrativna komisija Sabora Republike Hrvatske"
zamjenjuje se riječima: "radno tijelo doma Sabora kojem su ti poslovi
stavljeni u djelokrug Poslovnikom doma Sabora."

Članak 7.

Članak 19. mijenja se i glasi:

"Zastupniku se osigurava, prema mogućnostima i redoslijedom zastupničkih
dužnosti iz članka 8. stavka 1. Zakona, radni prostor u Saboru Republike
Hrvatske, a zastupniku izabranom u izbornoj jedinici u Zastupnički dom
ili izabranoni u Županijski dom u radnom prostoru lokalne samouprave i
uprave.

Zastupnici nacionalnih manjina izabrani u posebnim izbornim jedinicama
imaju pravo na radni prostor u Saboru Republike Hrvatske."

Članak 8.

U članku 20. na kraju stavka 1. umjesto točke, stavlja se zarez i dodaju
riječi: "prema mogućnostima i redoslijedom zastupničkih dužnosti iz
članka 8. stavak 1. Zakona."

Članak 9.

U članku 23. stavak 1. mijenja se i glasi:

"Zastupnik kojem je priznata stalna novčana naknada s pravima iz
radnog odnosa u Saboru Republike Hrvatske, osim u slučaju prestanka zastupničke
dužnosti predviđene člankom 8. točkom 3. i 4. Zakona o izborima zastupnika
u Sabor Republike Hrvatske ("Narodne novine", br. 22/92.), ima
pravo od dana prestanka zastupničke dužnosti primati stalnu novčanu naknadu
kroz vrijeme od šest mjeseci, odnosno još šest mjesea ako u tom vremenu
stječe pravo na mirovinu."

Iza stavka 1. dodaje se novi stavak 2. koji glasi: "Pravo iz stavka
1. ovoga članka zastupnik ne može, odnosno prestaje koristiti

- ako ispuni jedan od uvjeta za starosnu mirovinu prema propisima o
mirovinskom i invalidskom osiguranju,

- ako zasnuje radni odnos,

- ako je stalnu novčanu naknadu s pravima iz radnog odnosa u Saboru
Republihe Hrvatske počeo ostvarivati na osobni zahtjev u roku kraćem od
šest mjeseci prije isteka vremena na koje je biran."

Dosadašnji stavci 2. i 3. postaju stavci 3. i 4.

Članak 10.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o pravima zastupnika
u Saboru Republike Hrvatske.

Članak 11.

Ovaj Zakon stupa na snagu osmoga dana od dana objave u "Narodnim
novinama".

Odredba članka 4. ovoga Zakona primjenjuje se od 1. listopada 1992.,
a odredbe članka 5. ovoga Zakona od 1. studenoga 1992. godine.

Klasa: 120-02/92-01/01

Zagreb, 5. studenoga 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 75/1992-1990
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)